
ประกาศองค์การบริหารส่วนตำบลป่าพะยอม
เรื่อง  ประกาศใช้แผนพัฒนาสามปี ( พ.ศ.2552 – 2554 )
....................................................................


ด้วย  สภาองค์การบริหารส่วนตำบลป่าพะยอม   ได้ให้ความเห็นชอบร่างแผนพัฒนาสามปี  พ.ศ.2552– พ.ศ.2554  ในการประชุมสภา สมัยวิสามัญ สมัยที่หนึ่ง  ครั้งที่1/2550  ประจำปี 2551  เมื่อวันที่ 30 มิถุนายน  2551  ตามร่างแผนพัฒนาสามปี  พ.ศ.2552 –  พ.ศ.2554  ที่นายกองค์การบริหารส่วนตำบล    ป่าพะยอมเสนอ


อาศัยอำนาจตามข้อ  24  แห่งระเบียบกระทรวงมหาดไทยว่าด้วยการจัดทำแผนพัฒนาองค์กรปกครองส่วนท้องถิ่น  พ.ศ.2548  นายกองค์การบริหารส่วนตำบลป่าพะยอมจึงพิจารณาอนุมัติแผนพัฒนาสามปี ( พ.ศ.2552 – พ.ศ.2554 )  และประกาศใช้แผนพัฒนาสามปี ( พ.ศ.2552 – พ.ศ.2554 )เพื่อใช้เป็นแนวทางในการพัฒนาและให้ประชาชนในตำบลป่าพะยอมได้ทราบโดยทั่วกัน


จึงประกาศให้ทราบโดยทั่วกัน




ประกาศ  ณ  วันที่  30  เดือน  มิถุนายน  พ.ศ.2551

ลงชื่อ 







  ( นายประวิง  หนูแจ่ม )
นายกองค์การบริหารส่วนตำบลป่าพะยอม
คำนำ
**********************
แผนพัฒนาสามปี  (พ.ศ. 2552 – 2554)  นั้น  เป็นการแปลงแผนยุทธศาสตร์การพัฒนาไปสู่การปฏิบัติ  ตามเจตนารมณ์ของชุมชนภายใต้นโยบายกระจายอำนาจสู่ท้องถิ่นที่เปิดโอกาสให้ท้องถิ่นสามารถกำหนด นโยบายได้เองบนพื้นฐานของการมีส่วนร่วมในรูปพหุภาคี 
ในการนี้  องค์การบริหารส่วนตำบลป่าพะยอม  ได้จัดทำเอกสาร  “แผนพัฒนาสามปี”                        ( พ.ศ.2552 – พ.ศ.2554 )  และได้ผ่านกระบวนการมีส่วนร่วมของประชาชนเรียบร้อยแล้ว  โดยมีวัตถุประสงค์เพื่อให้หน่วยงานต่าง  ๆ  ที่เกี่ยวข้องนำไปเป็นกรอบและแนวทางประสานแผนพัฒนาได้อย่างมีประสิทธิภาพสอดคล้องและเกื้อกูลกันและกัน
องค์การบริหารส่วนตำบลป่าพะยอม   หวังเป็นอย่างยิ่งว่าเอกสารฉบับนี้จะเกิดประโยชน์ต่อการทำแผนพัฒนาของหน่วยงานที่เกี่ยวข้องให้บรรลุวัตถุประสงค์และเป้าหมายที่กำหนดไว้อย่างมีประสิทธิภาพ  และตอบสนองความต้องการของประชาชนในพื้นที่ได้อย่างยั่งยืนต่อไป






             
              องค์การบริหารส่วนตำบลป่าพะยอม
30  มิถุนายน  2551
